
 ОБЩИНА БУРГАС

www.burgas.bg; електронна поща: obshtina@burgas.bg
  
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Продажба на общинско жилище, находящо се в гр. Бургас, на наемател, настанен по административен ред.
УВАЖАЕМИ ОБЩИНСКИ СЪВЕТНИЦИ,

В Община Бургас е постъпило писмо рег. №53-00-362/27.07.2018г. от Общинско предприятие „Общински имоти“ – Бургас, по повод искане с вх. №94-00-1/324/5/27.02.2018г. от П. Христова, за закупуване на общинско жилище, находящо се в гр. Бургас,  със застроена площ 90,96 кв. м, с прилежащо избено помещение № 5 с площ 11,86 кв.м, ведно с 1,078 % идеални части от общите части на сградата и от правото на строеж върху общинска земя, в което е настанена заедно със семейството си, по административен ред, съгласно мои Заповеди №№734/28.03.2012г. и 1088/09.05.2017г.
Жилището е актувано с Акт №2906/08.06.2001г. за частна общинска собственост и се намира в жилищна сграда, построена през 1985г. Същото е отразено с идентификатор 07079.613.162.1.161 в одобрените кадастрална карта и кадастрални регистри (КККР) на гр. Бургас, съгласно Заповед № РД-18-9/30.01.2009г. на ИД на АГКК – Бургас, при съседни самостоятелни обекти в сградата: на същия етаж: 07079.613.162.1.160, 07079.613.162.1.193; под обекта: 07079. 613.162.1.157; над обекта: 07079. 613.162.1.165. То се състои от две спални, дневна, кухня, коридор, баня, тоалетна, мокро помещение и две тераси, с прилежащо избено помещение №5. 
Пазарната оценка на описания имот, изготвена от оценител на имоти, член на КНОБ, съгласно изискванията на чл. 41, ал. 2, във връзка с чл. 22, ал. 3 от ЗОС, е определена в размер на 117 180 (сто и седемнадесет хиляди сто и осемдесет) лева.

Данъчната оценка на апартамента възлиза на 81 116,00 (осемдесет и една хиляди сто и шестнадесет) лева.
Съгласно посочените настанителни заповеди, П. Христова живее в цитираното общинско жилище от 28.03.2012г., т.е. повече от 5 години без прекъсване.
Видно от служебна бележка с изх. №91-00-29/1/23.01.2019г. на Директора на ОП „Общински имоти“ – Бургас, наемателят заплаща редовно наемната цена, изпълнява всички задължения, произтичащи от сключения договор за наем с Община Бургас. Съгласно Протокол №8/04.07.2018г. (т.1), на комисия, назначена с моя Заповед №692/20.03.2018г., същият отговаря на кумулативно изискуемите по чл. 37 от Наредбата за условията и реда за установяване на жилищните нужди на граждани, настаняване под наем и продажба на общински жилища (НУРУЖНГННПОЖ) условия за закупуване на общинското жилище, поради което Комисията прави предложение за удовлетворяване на искането за закупуване.
Жилището е включено в Програмата за управление и разпореждане с общинската собственост на Община Бургас за 2019г., приета с Решение по т. 4 от дневния ред на проведеното на 29.01.2019г. заседание на Общински съвет – Бургас (Протокол №53), в Раздел ІІ, т. 1 „Продажби на общински апартаменти на наематели, настанени по административен ред, за които има постъпили искания, окомплектовани с всички изискващи се документи“.
Предвид изложеното и на основание правомощията ми по чл. 60, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас, на основание чл. 21, ал. 1, т. 8, от Закона за местното самоуправление и местната администрация, чл. 47, ал. 1, т. 3 и ал. 2 от Закона за общинската собственост, чл. 40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение от 04.07.2018г. на комисията по чл. 8, ал. 1 от цитираната наредба, назначена с моя Заповед №692/20.03.2018г., което подкрепям изцяло, да вземе следното 
Р  Е  Ш  Е  Н  И  Е:

1. Да се промени предназначението на общинско жилище, актувано с Акт №2906/08.06.2001г. за частна общинска собственост, представляващо апартамент в гр. Бургас, от „жилище за настаняване под наем на граждани с установени жилищни нужди“ в „жилище за продажба“.

2. Да се продаде на П. ХРИСТОВА с ЕГН *** и постоянен адрес: гр. Бургас, общинско жилище, актувано с Акт №2906/08.06.2001г. за частна общинска собственост, находящо се в гр. Бургас, със застроена площ 90,96 (деветдесет цяло и деветдесет и шест стотни) кв.м, с прилежащо избено помещение № 5 (пет) с площ 11,86 (единадесет цяло и осемдесет и шест стотни) кв.м, ведно с 1,078 % (едно цяло и нула седемдесет и осем хилядни процента) идеални части от общите части на сградата и от правото на строеж върху общинска земя, с идентификатор 07079.613.162.1.161 (нула седем нула седем девет точка шест едно три точка едно шест две точка едно точка едно шест едно) по одобрената КК на гр.Бургас, при съседни самостоятелни обекти в сградата: на същия етаж: 07079.613.162.1.160, 07079.613.162.1.193; под обекта: 07079.613.162.1.157; над обекта: 07079.613.162.1.165, за сумата от 117 180 (сто и седемнадесет хиляди сто и осемдесет) лева.
Приложение: Искане с №94-01-1324/5/27.02.2018г. в ОП „Общински имоти“; Заповеди №№734/28.03.2012г. и 1088/09.05.2017г. на Кмета на Община Бургас; Удостоверение за данъчна оценка изх.№5202047631/18.01.2019г., издадено от Община Бургас; Пазарна оценка на оценител, член на КНОБ; Протокол №8/04.07.2018г. (т.1), на комисията по чл. 8 от Наредбата по чл. 45а, ал. 1 от ЗОС; Акт №2906/08.06.2001г. за частна общинска собственост; Схема №15-633379-04.09.2018г., издадена от СГКК – гр. Бургас; Служебна бележка изх. №91-00-29/1/23.01.2019г. на Общинско предприятие „Общински имоти“ - Бургас.
ДИМИТЪР НИКОЛОВ

Кмет на Община Бургас
Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

ИНЖ.МИНКА ЧАУШЕВА, Началник-отдел ОС

КАТЕРИНА СИДЕРОВА – ГРУДОВА, Гл. юрисконсулт в дирекция УОС

Изготвил: инж. Райна Димова, Ст. експерт в дирекция УОС
